Определение на Съда от 27 септември 2012 г. - Brighton Collectibles, Inc./Служба за хармонизация на вътрешния пазар (марки, дизайни и модели), Felmar
(Дело C-624/11 P)
(Обжалване - Марка на Общността - Регламент (ЕО) № 40/94 и Регламент (ЕО) № 207/2009 - Член 8, параграф 4 - Словна марка на Общността "BRIGHTON" - Производство по възражение - Тълкуване на разпоредбите на националното право при относително основание за отказ за регистрация)
Език на производството: френски
Страни
Жалбоподател: Brighton Collectibles, Inc (представител: J. Horn, адвокат)
Други страни в производството: Служба за хармонизация на вътрешния пазар (марки, дизайни и модели) (представител: A. Folliard-Monguiral), Felmar (представител: D. Monégier du Sorbier, адвокат)
Предмет
Жалба срещу Решение от 27 септември 2011 г. на Общия съд (втори състав) по дело Brighton Collectibles/СХВП и Felmar (T-403/10), с което Общият съд отхвърля жалбата срещу Решение на четвърти апелативен състав на СХВП от 30 юни 2010 г. (преписка R 408/2009-4), постановено в производство по възражение между Brighton Collectibles, Inc. и Felmar - Член 8, параграф 4 от Регламент (ЕО) № 207/2009 на Съвета от 26 февруари 2009 година относно марката на Общността (ОВ L 78, стр. 1) - Словна марка на Общността "BRIGHTON" - Производство по възражение, основано на по-ранните национални словни и фигуративни марки - Липса на мотиви с оглед на националното право, на което е направено позоваване
Диспозитив
Отхвърля жалбата.
Осъжда Brighton Collectibles Inc. да заплати съдебните разноски.
____________
1 - ОВ C 133, 5.5.2012 г.